# Milena Smit

Elisa Milena Smit Márquez, més coneguda com a Milena Smit, (Elx, 5 d'octubre de 1996) és una model i actriu de cinema i televisió espanyola, coneguda per haver interpretat a Mila a No matarás (2020) de David Victori, i a Ana a Madres paralelas (2021) de Pedro Almodóvar. Aquests papers van ser nominats al Goya a Millor actriu revelació i a Millor actriu de repartiment, respectivament.

## Biografia

Filla de pare holandès, va néixer el 5 d'octubre de 1996 a Elx (País Valencià) però va créixer a Múrcia, regió amb la qual s'identifica. Va començar al món de l'espectacle treballant com a model amb tot just 15 anys, és endavant es va mudar a Madrid a la recerca d'oportunitats. Es va formar com a actriu a l'escola d'interpretació Cristina Rota i va tenir com a mestre a Bernard Hiller, un entrenador actoral d'actors com Leonardo DiCaprio o Cameron Diaz. Abans de convertir-se en actriu, va ser cambrera, dependenta, cangur i auxiliar d'informació al metro. Fins i tot, va ser recepcionista d'un hotel quan la van cridar per a treballar en la seva primera pel·lícula.

## Trajectòria professional

Després d'haver participat en diversos curtmetratges com a Diagonales, Innermost, Chimichanga i Adentro, li va arribar l'oportunitat de rodar la pel·lícula No matarás de David Victori al costat de Mario Casas, per la qual va ser nominada als Premis Goya com millor actriu revelació i guanyadora del Premi de 'Días de Cine'. L'equip de càsting de la pel·lícula, LANE Casting, va revelar més endavant que van descobrir a l'actriu mitjançant la xarxa social Instagram: «Després de molt buscar, trobem a Milena per Instagram. Ens quedem corpresos amb tot el que tenia en comú amb el personatge».
Després de la seva participació a No matarás, fou fitxada per Pedro Almodóvar per a la pel·lícula Madres paralelas al costat de Penélope Cruz i Aitana Sánchez-Gijón, on interpreta a Ana, una mare soltera que ha quedat embarassada per accident. Sobre la seva interpretació en la pel·lícula, Almodóvar va dir: «posseeix una intel·ligència emocional i una sinceritat que no s'aprenen en cap escola», també va comentar la seva opinió sobre el seu paper a No matarás, definint-la com a «irresistible». A més, es va anunciar la seva incorporació a la sèrie Alma, original de Netflix, dirigida per Sergio G. Sánchez. Al juliol de 2021 va començar el rodatge de la pel·lícula de terror Tin&Tina, que protagonitza al costat de Jaime Lorente. A més, també va rodar l'opera prima de Luc Knowles Libélulas, amb el paper de Cata. A l'octubre de 2021 es va anunciar el seu paper principal per a la nova sèrie de Netflix La chica de la nieve, basada en el llibre homònim de Javier Castillo, on interpreta a Miren Triggs.

## Filmografia
### Cinema

| Any | Títol | Personatge | Director |
| 2020 | No matarás | Mila | David Victori |
| 2021 | Madres paralelas | Ana | Pedro Almodóvar |
| 2022 | Tin & Tina | Lola | Rubin Stein |
| 2022 | Libélulas | Cata | Luc Knowles |

### Televisió

| Any | Títol | Personatge | Canal | Notes |
| 2020-2021 | La resistencia | Ella mateixa | #0 | Invitada; 2 programes |
| 2022 | Alma | Nico | Netflix | Elenc principal; 9 episodis |
| 2022 | La chica de nieve | Miren Triggs | Netflix | Elenc principal; ¿? episodis |

## Premis i nominacions

| Premi | Any | Categoria | Treball nominat | Resultat |
| Premis Días de Cine | 2021 | Premi 'El Resplandor' | No matarás | Guanyadora |
| Premis Goya | 2021 | Millor actriu revelació | No matarás | Nominada |
| Premis Goya | 2022 | Millor actriu de repartiment | Madres paralelas | Pendent |
| Premis Feroz | 2022 | Millor actriu de repartiment en cinema | Madres paralelas | Nominada |
| Premis GQ Hombres del año | 2021 | Mujer del año | Mujer del año | Guanyadora |

## Referències

* 1 2 «Quién es Milena Smit, la nueva chica Almodóvar» (en castellà). Esquire, 27-07-2021. [Consulta: 18 agost 2021].
* ↑ «Así es Milena Smit, la nueva chica Almodóvar: formada con el coach e Dicaprio y que pasó de trabajar en una recepción de hotel al set de rodaje» (en castellà). [Consulta: 6 març 2021].
* ↑ «Milena Smit es la nueva Chica Almodóvar» (en castellà). RTVE, 04-02-2021. [Consulta: 18 agost 2021].
* ↑ «Milena Smit debuta en la pantalla gran» (en castellà). [Consulta: 6 març 2021].
* ↑ «Milena Smit: así se descubrió a la próxima chica Almodóvar» (en castellà). Fotogramas, 09-03-2021. [Consulta: 18 agost 2021].
* ↑ «Milena Smit y su romance a ciegas con Pedro Almodóvar» (en castellà). [Consulta: 6 març 2021].
* ↑ «Ha nacido una estrella: este es el retrato de Milena Smit que traza Pedro Almodóvar» (en castellà). Vogue, 01-09-2021. [Consulta: 1r setembre 2021].
* ↑ «Una nueva cara se asoma a la serie que Netflix rueda en Asturias» (en castellà). [Consulta: 6 març 2021].
* ↑ «Milena Smit y Jaime Lorente comienzan el rodaje de 'Tin&Tina'» (en castellà). Fotogramas, 27-07-2021. [Consulta: 18 agost 2021].
* ↑ «Milena Smit protagoniza Libélulas, ópera prima de Luc Knowles» (en castellà). Cine Europa, 06-08-2021. [Consulta: 30 agost 2021].
* ↑ «Premios Días de Cine: Los ganadores de la VIII edición» (en castellà). [Consulta: 6 març 2021].
* ↑ «¿Quién es Milena Smit, nominada al Goya a Actriz Revelación y nueva chica Almodóvar?» (en castellà). [Consulta: 6 març 2021].
* ↑ A.M.G. «Milena Smit, nominada al Goya a Mejor Actriz de Reparto» (en castellà), 29-11-2021. [Consulta: 29 novembre 2021].
* ↑ Themes, Studio. «Informadores de Cine. - IX Premios Feroz» (en castellà). [Consulta: 25 novembre 2021].
* ↑ «Así fue la fiesta de los Premios GQ Hombres del Año 2021» (en castellà). Vogue, 12-11-2021. [Consulta: 12 novembre 2021].